CELEX: 32019R1827
Language: el
Date: 2019-10-30 00:00:00
Title: Κατ’ εξουσιοδότηση κανονισμός (ΕΕ) 2019/1827 της Επιτροπής της 30ής Οκτωβρίου 2019 για την τροποποίηση της οδηγίας 2014/23/ΕΕ του Ευρωπαϊκού Κοινοβουλίου και του Συμβουλίου όσον αφορά το κατώτατο όριο για τις συμβάσεις παραχώρησης (Κείμενο που παρουσιάζει ενδιαφέρον για τον ΕΟΧ)

31.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 279/23
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/1827 ΤΗΣ ΕΠΙΤΡΟΠΗΣ
         της 30ής Οκτωβρίου 2019
         για την τροποποίηση της οδηγίας 2014/23/ΕΕ του Ευρωπαϊκού Κοινοβουλίου και του Συμβουλίου όσον αφορά το κατώτατο όριο για τις συμβάσεις παραχώρησης
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης (1), και ιδίως το άρθρο 9 παράγραφος 4 δεύτερο εδάφιο,
         Εκτιμώντας τα ακόλουθα:
         
                     (1)
                  
                  
                     Με την απόφαση 2014/115/ΕΕ (2), το Συμβούλιο ενέκρινε το πρωτόκολλο τροποποίησης της συμφωνίας για τις δημόσιες συμβάσεις (3) (εφεξής «η συμφωνία») που συνήφθη στο πλαίσιο του Παγκόσμιου Οργανισμού Εμπορίου. Η συμφωνία αποτελεί πολυμερές μέσο και στόχος της είναι το αμοιβαίο άνοιγμα των αγορών δημοσίων προμηθειών μεταξύ των μερών της. Εφαρμόζεται σε οιαδήποτε σύμβαση κρατικών προμηθειών της οποίας η αξία φθάνει ή υπερβαίνει τα ποσά («κατώτατα όρια») που ορίζονται σ’ αυτήν και εκφράζονται ως ειδικά τραβηκτικά δικαιώματα.
                  
               
                     (2)
                  
                  
                     Ένας από τους στόχους της οδηγίας 2014/23/ΕΕ είναι να επιτρέψει στους αναθέτοντες φορείς και στις αναθέτουσες αρχές, που εφαρμόζουν την εν λόγω οδηγία, να συμμορφώνονται ταυτόχρονα με τις υποχρεώσεις που ορίζονται στη συμφωνία. Σύμφωνα με το άρθρο 9 παράγραφος 1 της οδηγίας 2014/23/ΕΕ, η Επιτροπή ελέγχει ανά διετία ότι το κατώτατο όριο για τις παραχωρήσεις που προβλέπονται στο άρθρο 8 παράγραφος 1 της εν λόγω οδηγίας αντιστοιχεί στο κατώτατο όριο που προβλέπεται στη συμφωνία. Δεδομένου ότι η τιμή του κατώτατου ορίου που υπολογίζεται σύμφωνα με το άρθρο 9 παράγραφος 1 της οδηγίας 2014/23/ΕΕ διαφέρει από την τιμή του κατώτατου ορίου που προβλέπεται στο άρθρο 8 παράγραφος 1 της εν λόγω οδηγίας, είναι αναγκαίο να αναθεωρηθεί αυτό το κατώτατο όριο.
                  
               
                     (3)
                  
                  
                     Συνεπώς, η οδηγία 2014/23/ΕΕ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 8 παράγραφος 1 της οδηγίας 2014/23/ΕΕ, το ποσό των «5 548 000 EUR» αντικαθίσταται από το ποσό των «5 350 000 EUR».
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2020.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 30 Οκτωβρίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 94 της 28.3.2014, σ. 1.
         
            (2)  Απόφαση 2014/115/ΕΕ του Συμβουλίου, της 2ας Δεκεμβρίου 2013, σχετικά με τη σύναψη του πρωτοκόλλου τροποποίησης της συμφωνίας για τις δημόσιες συμβάσεις (ΕΕ L 68 της 7.3.2014, σ. 1).
         
            (3)  ΕΕ L 68 της 7.3.2014, σ. 2.